Diari Oficial de la Generalitat Valenciana


Sumari del DOGV 710, del 25-11-1987 (1987/810025)

ORDRE de 19 d'octubre de 1987, de la Conselleria de Cultura, Educació i Ciència, per la qual es convoca la Campanya d'Animació Juvenil 1988 de la Generalitat Valenciana.
-------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/10/19/(2)/dof/vci/html**

### Dades del document

Número de DOGV
:   710

Data del DOGV
:   25-11-1987

Secció del DOGV
:   DISPOSICIONS GENERALS

Número del document
:   1987/810025


Data del document
:   19-10-1987

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Ordre de 19 d'octubre de 1987, de la Conselleria de Cultura, Educació i Ciència, per la qual es convoca la Campanya d'Animació Juvenil 1988 de la Generalitat Valenciana.  
L'article 31, apartat 25, de l'Estatut d'Autonomia de la Comunitat Valenciana, confereix a la Generalitat competència exclusiva en matèria de joventut. l'exercici d'aquesta competència es troba atribuït, sota la direcció superior del Conseller de Cultura, Educació i Ciència, a la Direcció General de Joventut, segons el Decret 95/1987, de 17 d'agost, del Consell de la Generalitat Valenciana. Per tot això, i a proposta de 1'11-1m. Sr. Director General de Joventut,  
ORDENE:  
Article 1r  
Es convoca la Campanya d'animació Juvenil 1988 de la Generalitat Valenciana, la qual comprendrà les actuacions següents:  
- Activitats comarcals.  
- Viatges culturals.  
Cadascuna de les activitats es regirà per les bases que s'inclouen en l'annex d'aquesta Ordre.  
Article 2n.  
Es faculta la Direcció General de Joventut per dictar les bases i les normes complementàries que calga per dur a terme el que disposa aquesta Ordre.  
DISPOSICIO FINAL  
Aquesta Ordre entrarà en vigor el mateix dia que es publique en el Diari Oficial de la Generalitat Valenciana.  
València, 19 d'octubre de 1987. - El Conseller de Cultura, Educació i Ciència: Cebriá Ciscar i Casaban.  
BASES DE LA CAMPANYA D'ANIMACIO JUVENIL 1988  
1. Participants.  
Poden participar en la Campanya grups de joves de BUP i Formació Professional, Associacions Juvenils de la Comunitat Valenciana i alumnes de 7é i 8é d'EGB dels Col·legis que es relacionen amb Centres d'EM o alunmes dels mateixos cursos de Col·legis a les comarques dels quals no hi ha Centre d'EM.  
2. Objectius de la Campanya.  
1. Relacionar persones, institucions, grups i associacions de joves localment i intermunicipalment.  
2. Promoure la participació dels joves en els centres escolars.  
3. Promocionar l'associacionisme juvenil en els municipis i Centres d'Ensenyaments Mitjans.  
4. Facilitar els recursos i l'ajuda necessaris per a elaborar i dur a terme programes d'activitats que impulsen l'associacionisme dels joves i dels estudiants.  
5. Promocionar l'intercanvi de joves entre les Comunitats Autònomes i amb l'estranger, i el coneixement de les realitats històriques i culturals respectives.  
6. Promoure la creació de Consells Locals de Joventut.  
7. Promoure la creació de Punts d'informació Juvenil als Centres d'Ensenyament Mitjà, i d'Oficines d'Informació Juvenil als municipis.  
3. Modalitats.  
Les modalitats previstes en la Campanya d'Animació Juvenil són les següents:  
A. Activitats Comarcals.  
B. Viatges Culturals.  
4. Modalitat «A» -Activitats Comarcals-.  
4.1. A cada Comarca que participe en la Campanya es constituirà, abans del 30 de novembre de 1987, una Comissió Organitzadora que haurà d'estar integrada per:  
a) Representants dels alumnes en els Consells Escolars.  
b) Representants d'Associacions d'Alumnes.  
c) Representants d'Associacions Juvenils o de Grups de Joves.  
d) Representants de Consells Locals de Joventut.  
e) Representants de les Regidories de Joventut.  
f) Representants dels Consells Escolars.  
g) Professors d'Ensenyament Mitjà.  
El 60% dels membres de la Comissió, almenys, haurà de pertànyer als grups a, b, e ó d.  
4.2. La Comissió realitzarà un programa d'activitats en funció de les aportacions de la Conselleria de Cultura, Educació i Ciència i dels recursos obtinguts dels municipis o de les entitats que vulguen participar en la Campanya.  
Aquesta programació haurà de ser completada abans del 31 de gener de 1988.  
4.3. Els Ajuntaments que participen en la Comissió hauran de participar en la Campanya aportant diners o proporcionant infrastructura.  
4.4. Les activitats s'hauran de realitzar fora de l'horari escolar i preferiblement en instal·lacions municipals: Cases de Cultura, Cases de Joventut, etc.  
Serà preceptiu que a la comarca on es realitze l'activitat hi haja almenys un Punt d'Informació Juvenil, coordinat amb la Xarxa Valenciana d'Informació i Documentació Juvenil.  
4.5. Les activitats es realitzaran entre febrer i maig.  
4.6. La Conselleria de Cultura, Educació i Ciència, vista la programació d'activitats, determinarà les quantitats destinades a sufragar cada un dels programes.  
5. Modalitat «B» -Viatges Culturals-.  
5.1. 48 joves, més dos responsables de l'Entitat o Centre d'Ensenyament a què pertanyen, serà la quantitat màxima de participants en cada viatge.  
5.2. Els viatges es realitzaran en règim d'allotjament i manutenció en Albergs Juvenils de les Comunitats Autònomes o de països amb què la Conselleria de Cultura, Educació i Ciència establesca sistemes d'intercanvi. Els participants es pagaran les despeses per desplaçament i activitats.  
5.3. Les dates dels viatges seran entre març i maig. Duraran 6 dies (de dilluns a dissabte).  
5.4. La Direcció General de Joventut publicarà, abans del 15 de desembre de 1987, la llista d'Albergs Juvenils i les dates en què poden ser utilitzats.  
5.5. Els Centres i les Entitats interessades presentaran la sol·licitud de «Viatge Cultural» en el Servei Territorial de Cultura i Educació corresponent, acompanyada d'una memòria breu sobre els objectius on es justifiquen els criteris de l'apartat 5.8.  
5.6. Les sol·licituds es presentaran entre el 15 i el 29 de gener de 1988.  
5.7. Una Comissió, designada per l'Il·lm. Sr. Director General de Joventut, seleccionarà els grups que hi participen. Estarà formada per les persones següents:  
- El Director General de Joventut.  
- El Cap del Servei d'Alumnes de la Direcció General de Centres i Promoció Educativa.  
- El Cap del Servei de Promoció i Activitats de la Direcció General de Joventut.  
- Els Caps de la Secció d'Activitats Culturals i Educatives dels Serveis Territorials de la Conselleria de Cultura, Educació i Ciència.  
5.8. La Comissió, per a adjudicar els viatges, tindrà en compte els criteris següents.  
- Participació del Centre o Entitat en Campanyes d'Animació Juvenil anteriors, o en l'actual.  
- Pertànyer a Centres Escolars de zones deprimides.  
- Peticipació del Centre o de l'Entitat en altres Campanyes organitzades per la Direcció General de Joventut.  
- Programa d'activitats extraescolars del Centre.  
- Existència d'Associacions o Grups Juvenils en el Centre.  
- Funcionament d'un Punt d'Informació Juvenil en el Centre o Entitat.


Còpia Permalink ELI